Vito Cascio Ferro

Vito Cascio Ferro (født 22. januar 1862 i Palermo, død 1943), også kjent som Don Vito, var et fremtredende medlem av den sicilianske mafiaen. Han drev også en omfattende mafiavirksomhet i USA. 

Ferro ankom New York fra Sicilia med båt i september 1901. I over 20 år var han bosatt i New York der han arbeidet som importør av mat, hovedsakelig frukt og grønnsaker. Han bodde også en kortere periode i New Orleans, før han den 21. mai 1902 ble arrestert i forbindelse med en omfattende pengeforfalskningssak i New Jersey.Critchley, The Origin of Organized Crime in America, s. 39-41 Ferro anses å være hovedmannen bak drapet på politimannen Joseph Petrosino som ble skutt og drept den 12. mars 1909. 

Ferros liv er full av myter og mystikk. Han ble en levende legende og legendestatusen er delvis ansvarlig for å skape bildet av en galant gentleman og mafiaboss.Servadio, Mafioso, s. 57–63 Ferro ble arrestert cirka 70 ganger og ble alltid frikjent før han ble dømt til livsvarig fengsel, den 27. juni 1930 for mord.Don Vito, da rivoluzionario a boss La Sicilia, 27. februar 2005 (italiensk) Han satt fengslet frem til han døde. Den nøyaktige dødsårsaken er fremdeles ukjent.  Den vanligste beretningen om hans død er at han døde av naturlige årsaker i 1945 som innsatt ved et fengsel i Palermo. En annen historie sier imidlertid at han døde under et alliert bombardement av et fengsel i 1942 eller 1943. 

 Referanser 

 Litteratur 
 Giuseppe Carlo Marino:I Padrini, Rom 2001, Verlag Newton & Compton
 Arrigo Petacco: Joe Petrosino. L'uomo che sfidò per primo la mafia. Mondadori 2001, ISBN 88-04-49390-9

Kategori:Cosa nostra
Kategori:Italienske mafiosi
Kategori:Personer fra Palermo
Kategori:Personer dømt for drap
Kategori:Dødsfall under fengselsopphold